Kuntia huijataan hoivapalveluiden kilpailutuksissa, sanoo saattohoidon asiantuntija – ”Kilpailutus on pelkästään hinnalla kilpailemista, laadulla ei ole merkitystä”

Turkulaista saattohoitoon erikoistunutta yritystä epäillään vakavista rikoksista. Ylilääkäri Juha Hänninen ihmetteli kilpailutuksen voittaneen yrityksen hintoja jo vuonna 2011. Kukaan ei reagoinut siiheen.

Saattohoitoon erikoistunutta Terhokotia neljännesvuosisadan johtaneen Juha Hännisen mielestä saattohoidon palveluita ei osata kilpailuttaa Suomessa kovin hyvin.­

Vuonna 2011 ylilääkäri Juha Hänninen ihmetteli, miten Turussa kotisaattohoidon kilpailutuksen voittanut Kotisairaala Luotsi voi toimia tarjoamillaan polkuhinnoilla. Hän kirjoitti Turun Sanomiin mielipidekirjoituksen.

”Olen itse järjestänyt Terhokodissa kotisaattohoitoa vuodesta 1993 ja tiedän, ettei Luotsin tarjoamilla hinnoilla voi kotisaattohoitoa toteuttaa tai sitten siellä tiedetään jotakin, josta itse en ole selvillä”, Hänninen kirjoitti.